S obzirom na referentni sustav (plavi sat), u relativno ubrzanom crvenom satu vrijeme će teći sporije.
Vremenska dilatacija objašnjava zašto će dva radna sata izvještavati o različitim vremenima nakon različitih ubrzanja. Tako na primjer, vrijeme Međunarodne svemirske postaje ISS ide sporije, a zaostaje 0,007 sekundi za svakih šest mjeseci. Da bi GPS sateliti radili, oni se moraju prilagoditi sličnom savijanju svemirskog vremena kako bi se uskladili sa sustavima na Zemlji.
Lijevo: promatrač u mirovanju mjeri vrijeme 2*L/c* između lokalnih događaja stvaranja svjetlosnog signala u A i dolaska u A. Desno: događaji prema promatraču koji se kreće lijevo od postavke: donje ogledalo A kada se signal stvara u trenutku *t* '= 0, gornje ogledalo B kad se signal reflektira u vremenu *t* ' = *D/c*, donje ogledalo A kad signal vraća u vremenu *t* '= 2*D/c*.
Otklon zrake svjetlosti u gravitacijskom polju Sunca se mjeri pri pomrčini Sunca, kad je glavnina snažne Sunčeve svjetlosti zaklonjena. Prvi puta je to mjerenje izvršeno 29. svibnja 1919. čime je bila potvrđena Einsteineva teorija relativnosti.
**Istezanje (dilatacija) vremena** (od lat. *dilatatio*, *dilatatus* - rastegnut; *dilatare* - rastezati) pojava je koju opisuje opća teorija relativnosti. Posljedica je Lorentzovih transformacija, a pojavljuje se kad promatrač promatra sat koji se giba u odnosu na njega i vidi da je on sporiji nego kad miruje.
Ovaj učinak je izraženiji čim je veća relativna brzina. Mjerilo je brzina svjetlosti.

Formula
-------

U referentnom sustavu koji se giba brzinom *v* sat će ići sporije u vremenu *t* od isto takva sata *t0* u sustavu koji miruje:

{\displaystyle t={\frac {t\_{0}}{\sqrt {1-{\frac {v^{2}}{c^{2}}}}}}}
gdje je: *c* – brzina svjetlosti.

Prostorna i vremenska dilatacija
--------------------------------

Ukidanjem apsolutne istovremenosti (Michelson-Morleyev pokus) relativizirane su nužno i duljine fizikalnih tijela. U klasičnoj mehanici ima duljina tijela, kao i udaljenost dviju točaka, istu vrijednost za sve motritelje. Da bismo izmjerili duljinu nekog štapa koji se prema nama kreće, moramo u isto vrijeme učvrstiti oba kraja štapa. Mjerenje duljina koja se kreću nerazrješivo je povezano s određivanjem istovremenosti dviju točaka u sustavu koji se kreće. Promatrajmo li brzi vlak s putnicima i izmjerimo udaljenost prednjeg i zadnjeg putnika! Oni se nalaze točno na početku i kraju vlaka, u točkama A i B. Prije polaska vlaka putnici vlaka i ja usporedili smo svoje metre i točno izmjerili duljinu između A i B. Duljina vlaka je *d*. Sada se vlak pokrene od mene s jednolikom (konstantnom) brzinom *v*. Kako mogu sada izmjeriti duljinu vlaka? Vrlo jednostavno. Ja mogu primiti optičke signale koji su za mene istovremeno odaslani iz točke A i točke B. Signal iz bliže točke B dolazi do mene prije, signal iz prednje točke vlaka A dolazi kasnije. Mjereni vremenski razmak između dolaska ta dva signala označimo sa *t* '. Tada je *c∙t* ' duljina vlaka (jer je u vremenu *t* ' signal s prednjeg dijela vlaka prošao upravo put jednak *c∙t* '). Dakle, mjerenjem vremenske razlike između dva optička signala koja su istovremeno ostavila prednji i stražnji kraj vlaka mogu točno mjeriti duljinu vlaka. No rezultat mjerenja će me vrlo začuditi. Veličina *d* ' = *c∙t* ' manja je od duljine vlaka *d* mjerene prije polaska vlaka. Mjereći optički signalima, čini mi se vlak u gibanju skraćen. Kako da shvatimo ovaj neobični ishod mjerenja? Svoj rezultat mogu pomoću radija saopćiti putnicima u vlaku. Od njih dobivam odmah objašnjenje: "Ti si pogrešno mjerio; naše se duljine nisu nimalo promijenile. Pogreška u tvom mjerenju nastala je tako što ti nisi primio signale koji su istovremeno ostavili prednji i stražnji kraj našeg vlaka. Signal s prednjeg kraja vlaka otišao je prije nego onaj sa stražnjeg kraja. Tako se objašnjava rezultat tvojega mjerenja." Tim se "objašnjenjem" je neću međutim zadovoljiti jer za mene su zaista signali napustili istovremeno oba kraja vlaka. Za mene uistinu imaju putnici u vlaku neispravne satove. Prednji putnik ima kasnije vrijeme od mojega. Može on biti uvjeren da sam od njegova mjesta primio signal prije negoli od stražnjeg, za mene su ta dva događaja istodobna. Budući da ja smatram svoje satove ispravnim, za mene se zaista vlak skraćuje. Ne samo dakle da se mijenjaju vremenski razmaci u brzom vlaku, već i duljine. Vlak u kretanju čini mi se skraćen. Ako i izjednačim s putnicima u vlaku prije polaska točno svoje satove i svoje metre, njihovi metri pojavljuju mi se skraćeni, njihovi satovi usporeni kad se vlak stavi u gibanje.

Prilično jednostavno može se matematički pokazati, za koliko puta se nama na zemlji čine duljine u brzom vlaku skraćene, odnosno njihovi satovi usporeni. Neka su putnici u vlaku prije polaska vlaka namjestili na prednji i stražnji kraj vlaka dva paralelna zrcala. Između tih paralelnih zrcala reflektira se svjetlosni signal (bijela mrlja) amo-tamo. Budući da je udaljenost između prednjeg i stražnjeg kraja jednaka *D*, treba svjetlost vrijeme t = 2∙D/c da se poslije refleksije vrati na isto zrcalo. Vrijeme: 

{\displaystyle t=2\cdot {\frac {D}{c}}\ }
je stroga mjera vremena. Ja na Zemlji mogu pomoću dva paralelna zrcala konstruirati također isti sat. Ta svjetlosna mrlja koja se jednoliko neprekidno reflektira od jednog zrcala k drugome, najtočniji je sat, koji se može pomisliti. 

Što na satu odgovara povratku velike kazaljke na isto mjesto, dakle jednom satu, to na našem konstruiranom satu odgovara povratku svjetlosti poslije jedne refleksije na isto zrcalo. U atomskim procesima imamo približno ostvarenje takvog točnog periodičnog sata. Sada neka se vlak s putnicima i tim idealnim satom pokrene s konstantnom brzinom. Promatrajmo trenutke odlaska i povratka svjetlosne mrlje na stražnjem zrcalu u vlaku. Oba ta događaja, odlazak i povratak svjetlosnog signala u krajnoj točki vlaka, za putnika u vlaku i za mene su dva ista događaja. Koincidencija svjetlosne mrlje i plohe zrcala događaj je stvaran i isti za sve motritelje. Na takvim osnovnim pojmovima osniva se teorija relativnosti. Putnici u vlaku mogu po načelu relativnosti s punim pravom tvrditi da oni miruju. Prema tome, za njih je duljina vlaka ostala ista, a također i vrijeme između odlaska i povratka svjetlosne mrlje na stražnje zrcalo: *t* = 2∙*D/c*. Naprotiv, meni se duljina vlaka u gibanju čini skraćena za faktor *γ*. Duljina vlaka u gibanju označimo sa *D* ', a našu vremensku jedinicu sa *t* '. Tada je:

{\displaystyle D'={\frac {D}{\gamma }}}
{\displaystyle t'=\gamma \cdot t}
Nepoznati faktor *γ* može se lako odrediti. Promatrajmo najprije put svjetlosne mrlje od stražnjeg zrcala k prednjem. Prednje zrcalo odmiče od svjetlosnog signala s brzinom *v*. Dakle se za mene svjetlosna mrlja kreće s relativnom brzinom *c - v* prema prednjem zrcalu. S tom relativnom brzinom *c - v*, koja mi se pričinja, mora svjetlost prijeći duljinu vlaka, koja mi se čini duga *D* '. Vrijeme između odlaska svjetlosti od stražnjeg zrcala i dolaska do prednjeg zrcala iznosi prema tome *D'/c - v*. Pri povratku svjetlosti kreće se stražnje zrcalo u susret svjetlosnom signalu s brzinom *v*. Svjetlost koja ima u prostoru uvijek konstantnu brzinu *c*, kreće se dakle s relativnom brzinom *c + v* prema stražnjem zrcalu. Vrijeme od odlaska s prednjeg zrcala do dolaska na stražnje zrcalo iznosi dakle *D'/c + v*. U svemu treba svjetlost od odlaska do povratka na stražnje zrcalo vrijeme jednako:

{\displaystyle t'={\frac {D'}{c-v}}+{\frac {D}{c+v}}={\frac {2\cdot D'}{c}}\cdot {\frac {1}{1-{\frac {v^{2}}{c^{2}}}}}}
Uvrstivši u tu jednadžbu *t ' = γ∙t* i *D' = D/γ* dobivamo:

{\displaystyle \gamma \cdot t={\frac {2\cdot D}{\gamma \cdot c}}\cdot {\frac {1}{1-{\frac {v^{2}}{c^{2}}}}}}
Budući da je 2∙*D/c* jednako vremenu *t*, iz gornje jednadžbe dobivamo za nepoznati faktor *γ* vrijednost (Lorentzov faktor):

{\displaystyle \gamma ={\frac {1}{\sqrt {1-{\frac {v^{2}}{c^{2}}}}}}}
Duljina vlaka u gibanju čini nam se za faktor {\displaystyle {\sqrt {1-{\frac {v^{2}}{c^{2}}}}}} skraćena u smjeru gibanja, dok se jedinica vremena čini za isti faktor povećana:

{\displaystyle D'=D\cdot {\sqrt {1-{\frac {v^{2}}{c^{2}}}}}}
{\displaystyle t'={\frac {t}{\sqrt {1-{\frac {v^{2}}{c^{2}}}}}}}
Ako od dva jednako duga štapa stavimo jedan štap u gibanje u smjeru njegove duljine, tada nam se on čini kraći od štapa koji miruje pokraj nas. Što se brže kreće štap, što je *v* bliže brzini svjetlosti *c*, to se štap čini kraćim. Kod brzine od 260 000 000 m/s ima korijen vrijednost 1/2, te nam se štap čini skraćen na polovinu. Međutim ta brzina je golema. Kod svih praktičnih brzina kontrakcija štapa je neprimjetna. 

To je i razlog da se Newtonova mehanika pokazuje ispravna u svakodnevnom životu. Dok je omjer između brzine tijela i brzine svjetlosti malen, dotle ne treba da vodimo računa o tom skraćivanju duljina u smjeru gibanja. Protivno od duljina, vrijeme se gibanjem produljuje. Ima nekih radioaktivnih tvari koje se poslije jedne sekunde gotovo potpuno raspadnu, to jest iščeznu. Kad bismo komad takve radioaktivne tvari stavili u gibanje s brzinom od 260 000 km/s, tada bi se "život" radioaktivne tvari za dvostruko produljio. Vremenski odsjeci sustava u gibanju prikazuju nam se duljim nego u mirovanju. 

Svaki motritelj ima u teoriji relativnosti vlastite metre i satove. Jedan sustav, koji zajedno s našim sustavom miruje, ima jednake metre i satove kao i mi. Kad se kreće, njegovi metri čine nam se skraćeni a njegovi satovi usporeni. Nikakve sile nisu prouzrokovale tu "promjenu". Metrika prostora i vremena u svim sustavima uspostavlja se tako, da brzina svjetlosti ostaje univerzalna konstanta. Promjena metrike u sustavima, koji se prema nama kreću načelno je prouzrokovana time, što svjetlosne signale moramo postaviti kao osnovu mjerenja. Klasična mehanika, bar u načelu, pretpostavlja mogućnost da beskonačno velikim brzinama utvrđujemo istodobnost svih događaja u svijetu. Mjereći beskonačno velikim brzinama, sve relativne brzine i udaljenosti postaju bez važnosti, a to omogućuje određenje apsolutne istodobnosti. Činjenica da ma kako brzim kretanjem u susret širenju svjetlosti, ne možemo opažati povećanje brzine svjetlosti sili nas da klasične predodžbe o prostoru i vremenu osniva se na činjenici da je brzina svjetlosti univerzalna konstanta, neprekoračiva za sve motritelje. Pri određenju prostornih i vremenskih pojmova u teoriji relativnosti na samom početku računa se s neminovnosti da svjetlosnim signalima ustanovljujemo metričke odnose između različitih sustava. Mjerenja pomoću svjetlosnih signala ne samo da su praktički najbolja već su to i jedina mjerenja, koja ne vode do suprotnosti. Praktički bi putnici u brzom vlaku mogli zvučnim signalom kontrolirati istodobnost svojih satova. Ali tada zaista ta njihova vremena ne bi bila istodobna. Zvuk nema svojstvo da je njegova brzina neovisna o motritelju. Izjava o konstantnosti brzine svjetlosti nije samovoljna pretpostavka teorije relativnosti. U tome je osnovna razlika između određenja istodobnosti pomoću zvuka i svjetlosti. Konstantnost brzine svjetlosti jedno je od osnovnih svojstava prirode, i prema tome svojstvu ravnaju se metrički sustavi u različitim inercijalnim sustavima. 

Svjetlost pripada svojstvo koje u klasičnoj mehanici ima beskonačno velika brzina. Uzimajući dakle brzinu svjetlosti beskonačno velikom, dobivamo zakone klasične kinematike. Tada iščezava omjer *v/c* i korijen {\displaystyle {\sqrt {1-{\frac {v^{2}}{c^{2}}}}}} postaje jednak 1, pa od prostorne i vremenske dilatacije ne ostaje ništa. Temeljni rezultat relativističke mehanike mora prema tome glasiti: stavi li se brzina svjetlosti beskonačno velikom, dobivaju se Newtonovi zakoni gibanja. To je ujedno i razlog da se u području malih brzina klasična mehanika pokazuje ispravnom.

Izvori
------

1. ↑
2. ↑  **relativistička fizika**,  "Hrvatska enciklopedija", Leksikografski zavod Miroslav Krleža, www.enciklopedija.hr, 2015.
3. ↑   Ivan Supek: "Nova fizika", Školska knjiga Zagreb, 1966.

Poveznice
---------

* Vremenska dilatacija čestica u gibanju
* Gravitacijska vremenska dilatacija

| * p
* r
* u
Relativnost |
| --- |
| Specijalnarelativnost | 

|  |  |
| --- | --- |
| Pozadina | 
* Specijalna teorija relativnosti
* Princip relativnosti

 |
| Osnove | 
* Referentni okvir
* Brzina svjetlosti
* Hiperbolična ortogonalnost
* Rapiditet
* Maksvelove jednačine

 |
| Formulacija | 
* Galileijeva relativnost
* Galileijeve transformacije
* Lorencova transformacija

 |
| Konsekvence | 
* Istezanje vremena
* Relativistička masa
* Ekvivalentnost mase i energije
* Skraćenje dužine
* Relativnost istovremenosti
* Relativistički doplerov efekat
* Tomasova precesija
* Relativistički diskovi

 |
| Prostorvreme | 
* Svetlosna kupa
* Linija sveta
* Prostorvremenski dijagram
* Bikvaternioni
* Prostor Minkowskog

 |

 | Zakrivljenje prostorvremena |
| Opštarelativnost | 

|  |  |
| --- | --- |
| Pozadina | 
* Opšta teorija relativnosti
* Uvod
* Matematička formulacija

 |
| Fundamentalnikoncepti | 
* Specijalna relativnost
* Princip ekvivalentnosti
* Linija sveta
* Rimanova geometrija
* Penrouzov dijagram

 |
| Fenomeni | 
* Crna rupa
* Horizont događaja
* Frejm-dreging
* Geodetski efekat
* Leće
* Singularnost
* Talasi
* Paradoks ljestava
* Paradoks blizanaca
* Problem dva tela
* BKL singularnost

 |
| Jednačine | 
* ADM formalizam
* BŠSN formalizam
* Ajnštajnove jednačine polja
* Geodetske jednačine
* Fridmanove jednačine
* Linearizovana gravitacija
* Postnjutnovski formalizam
* Rajčaudhurijeva jednačina
* Hamilton—Jakobi—Ajnštajnova jednačina
* Ernstova jednačina

 |
| Napredneteorije | 
* Brans—Dikijeva teorija
* Kaluca-Klajnova teorija
* Mahov princip
* Kvantna gravitacija

 |
| Egzaktne solucije | 
* Švarcšildova metrika (unutrašnja)
* Rajsner—Nordstrem
* Gedelova metrika

* Kerova metrika
* Ker—Njumanova metrika
* Kaznerova metrika
* Fridman—Lemetr—Robertson—Vokerova metrika
* Tob—NAT prostor
* Milnov model
* pp-talas
* Van Stokumova prašina
* Vajl—Luis—Papapetruove koordinate

 |

 |
| Naučnici | 
* Ajnštajn
* Lorenc
* Hilbert
* Poenkare
* Švarcšild
* De Siter
* Rajsner
* Nordstrem
* Vajl
* Edington
* Fridman
* Miln
* Cviki
* Lemetr
* Gedel
* Viler
* Robertson
* Bardin
* Voker
* Ker
* Čandrasekar
* Elers
* Penrouz
* Hoking
* Tejlor
* Hals
* Stokum
* Tob
* Njuman
* Jau
* Torn
* Vajs
* Bondi
* Mizner
* *ostali*

 |
| **Ajnštajnove jednačine polja:**     {\displaystyle G\_{\mu \nu }+\Lambda g\_{\mu \nu }={8\pi G \over c^{4}}T\_{\mu \nu }}      **i njihovo analitičko rešenje Ernstovom jednačinom:**     {\displaystyle \displaystyle \Re (u)(u\_{rr}+u\_{r}/r+u\_{zz})=(u\_{r})^{2}+(u\_{z})^{2}.} |